Tazne: Pangarker voer aan polisie het hom aangerand | Netwerk24
Deur Maygene de Wee 21 Februarie 2020 11:10
Moyhdine Pangarker (54), wat Vrydag in die landdroshof in Goodwood in Kaapstad in verband met die ontvoering en moord op Tazne van Wyk verskyn het, voer aan die polisie het hom aangerand.
Sy regsverteenwoordiger het ’n lys van beserings aan die hof genoem wat Pangarker in die beweerde aanranding opgedoen het, terwyl hy in polisieaanhouding was.
Hy beweer Pangarker het beserings aan sy mond en ribbes en sukkel glo om op te staan en regop te bly.
Die propvol hofsaal het in chaos ontaard toe die landdros die saak uitgestel het. Foto: Jaco Marais
Hy het glo ook beserings aan sy linker- en regterarm en sy linkerbeen.
Hy word daarvan aangekla dat hy Tazne op 7 Februarie van ’n snoepwinkel oorkant haar ouerhuis ontvoer en vermoor het.
Die hof het in chaos ontaard toe die landdros die hof tot 17 April vir verdere ondersoek uitgestel het.
Mense het Pangarker gevloek en daarop aangedring dat hy die hemp afhaal wat oor sy kop getrek was.
"Jy is ’n n**i en ’n gemors!" is die woorde wat uit die hofgalery opgeklink het.
Tazne se ouers, Terrence Manuel en Carmen van Wyk, was ook in die hof.
Tazne se ouers, Terrence Manuel en Carmen van Wyk, was ook in die hof. Foto: Jaco Marais